CELEX: 21985A0507(01)
Language: mt
Date: 1985-05-30 00:00:00
Title: Ftehim fil-forma ta' korrispondenza bejn il-Komunità Ekonomika Ewropea, min-naħa, u l-Gvern tad-Danimarka u l-Home Government tal-Gżejjer Faroe, min-naħa l-oħra, dwar is-sajd tas-salamun fl-ibħra tal-Gżejjer Faroe

Avviż Legali Importanti

|

21985A0507(01)

Official Journal L 122 , 07/05/1985 P. 0002 - 0003 Finnish special edition: Chapter 11 Volume 11 P. 0212  Swedish special edition: Chapter 11 Volume 11 P. 0212  Spanish special edition: Chapter 04 Volume 3 P. 0116  Portuguese special edition Chapter 04 Volume 3 P. 0116 

		Ftehimfil-forma ta' korrispondenza bejn il-Komunità Ekonomika Ewropea, min-naħa, u l-Gvern tad-Danimarka u l-Home Government tal-Gżejjer Faroe, min-naħa l-oħra, dwar is-sajd tas-salamun fl-ibħra tal-Gżejjer FaroeA. Ittra mill-Home Government tal-Gżejjer FaroeSinjur,L-awtoritajiet tal-Gżejjer Faroe innotaw li l-Komunità Ekonomika Ewropea esprimiet tħassib dwar il-livell ta' qabdiet ta' salamun fl-ibħra tal-Gżejjer Faroe.L-awtoritajiet tal-Gżejjer Faroe huma ta' l-opinjoni li l-kwistjoni ta' l-iffissar ta' kwota għal-qbid ta' salamun fl-ibħra tal-Gżejjer Faroe, li kien suġġett għal ftehim bilaterali permezz ta' korrispondenza bejn iż-żewġ Partijiet sa mill-1982, għandha ssib soluzzjoni mill-istaġun 1985/86 ‘l quddiem ġo l-qafas tal-Konvenzjoni tas-Salamun ta' l-Atlanitku tat-Tramuntana.(KSAT)L-awtoritajiet tal-Gżejjer Faroe jikkonfermaw li huma se jikkooperaw mal-Komunità Ewropea u Partijiet interssati oħra fil-KSAT bl-iskop li jiftiehmu fil-laqgħa annwali tal-KSAT li jmiss, bħala kontribuzzjoni biex jintlaħqu l-għanijiet tal-Konvenzjoni, dwar miżura regolatorja li tiffissa kwota għall-qabdiet tagħhom fiż-żona tal-ġurisdizzjoni tas-sajd tagħhom għall-istaġun li jibda fl-1 t'Ottubru 1985 u jagħlaq fil-31 ta' Mejju 1986.Barra minn dan, għandi l-unur nikkonferma li jekk it-tħabrik tagħna flimkien biex niftehmu dwar limitazzjonijiet simili ġewwa l-KSAT għall-istaġun 1985/86 ma jirnexxix, konsultazzjonijiet bilaterali bejn il-Gżejjer Faroe u l-Komunità għandhom jinżammu fi żmien ġimgħatejn minnufih wara l-laqgħa ġenerali annwali tal-KSAT.L-awtoritajiet tal-Gżejjer Faroe innotaw illi, jekk dawn il-konsultazzjonijiet ma jwasslux għal soluzzjoni sodisfaċenti għaż-żewġ naħiet, il-Komunità żżomm id-dritt li twaqqaf id-drittijiet għas-sajd mogħtija lill-bastimenti tal-Gżejjer Faroe fl-ibħra tal-Komunità għas-sena 1985. F'dik is-sitwazzjoni l-awtoritajiet tal-Gżejjer Faroe għandhom jieħdu azzjoni simili.Inkun nafhulek jekk jogħġbok tikkonferma li l-Komunità Ekonomika Ewropea taqbel ma' dak li ntqal hawn fuq.Nassigurak, Sinjur, mill-ogħla stima tiegħi lejk.Għall-Home Government tal-Gżejjer FaroeB. Ittra mill-Komunità Ekonomika EwropeaSinjur,Għandi l-unur nikkonferma li rċevejt l-ittra tiegħek bid-data tal-lum, li tgħid hekk:"L-awtoritajiet tal-Gżejjer Faroe innotaw li l-Komunità Ekonomika Ewropea esprimiet tħassib dwar il-livell ta' qabdiet ta' salamun fl-ibħra tal-Gżejjer Faroe.L-awtoritajiet tal-Gżejjer Faroe huma ta' l-opinjoni li l-kwistjoni ta' l-iffissar ta' kwota għall-qbid tas-salamun fl-ibħra tal-Gżejjer Faroe, li kien suġġett għal ftehim bilaterali permezz ta' korrispondenza bejn iż-żewġ Partijiet sa mill-1982, għandha ssib soluzzjoni mill-istaġun 1985/86 ‘l quddiem ġo l-qafas tal-Konvenzjoni tas-Salamun ta' l-Atlantiku tat-Tramuntana (KSAT).L-awtoritajiet tal-Gżejjer Faroe jikkonfermaw li huma se jikkoperaw mal-Komunità Ewropea u mal-Partijiet interessati fil-KSAT bl-iskop li jiftiehmu fil-laqgħa annwali li jmiss tal-KSAT, bħala kontribuzzjoni biex jintlaħqu l-għanijiet tal-Konvenzjoni, dwar miżura regolatorja li tiffissa l-kwota għall-qabdiet tagħhom fiż-żona tal-ġurisdizzjoni tas-sajd tagħhom għall-istaġun li jibda fl-1 t'Ottubru 1986 u jagħlaq fil-31 ta' Mejju 1986Barra minn dan, għandi l-unur nikkonferma li jekk it-tħabbrik tagħna flimkien biex niftiehmu dwar limitazzjonijiet simili ġewwa l-KSAT għall-istaġun 1985/86 ma jirnexxix, konsultazzjonijiet bilaterali bejn il-Gżejjer Faroe u l-Komunità għandhom jinżammu fi żmien ġimgħatejn minnufih wara l-laqgħa annwali ta' l-1985 tal-KSAT.L-awtoritajiet tal-Gżejjer Faroe innotaw illi, jekk dawn il-konsultazzjonijiet ma jwasslux għal soluzzjoni sodisfaċenti għaż-żewġ naħat, il-Komunità żżomm id-dritt li twaqqaf id-drittijiet għas-sajd mogħtija lill-bastimenti tal-Gżejjer Faroe fl-ibħra tal-Komunità għas-sena 1985.Inkun nafhulek jekk jogħġbok tikkonferma li l-Komunità Ekonomika Ewropea taqbel ma dak li ntqal hawn fuq."Għandi l-unur ninformak li l-Komunità ħadet nota ta' dak li għedt fl-ittra tiegħek.Nassigurak, Sinjur, mill-ogħla stima tiegħi lejk.Għall-Kunsill tal-Komunitajiet Ewropej--------------------------------------------------